**„დამტკიცებულია“**

**აკაკი წერეთლის სახელმწიფო უნივერსიტეტის**

**აკადემიური საბჭოს მიერ**

**დადგენილება № 51 (19 / 20)**

**20 მაისი 2020 წ.**

**რექტორი: –––––––––––––––––––– როლანდ კოპალიანი**

**სსიპ - აკაკი წერეთლის სახელმწიფო უნივერსიტეტი**

**პროფესიული საგანმანათლებლო პროგრამა**

**მხატვრული ქსოვილები**

**საკონტაქტო ინფორმაცია:**

ქუთაისი, თამარ მეფის ქ. #59.

**პროგრამის ხელმძღვანელი:**

**თამარ მოსეშვილი**

აწსუ - ის ასოც. პროფესორი

ტელ. 595 - 51 - 84 - 55;

E-mail: tamarmoseshvili@yahoo.com

**ქუთაისი**

**2019 წ.**

1. **ჩარჩო დოკუმენტის სახელწოდება ქართულ და ინგლისურ ენაზე, რომლის საფუძველზეც შემუშავებული პროფესიული საგანმანათლებლო პროგრამა:** მხატვრული ქსოვილები /Artistic Fabrics
2. **ჩარჩო დოკუმენტის სარეგისტრაციო ნომერი, რომლის საფუძველზეც შემუშავებული პროფესიული საგანმანათლებლო პროგრამა:** 02126-პ
3. **მისანიჭებელი კვალიფიკაცია ქართულ და ინგლისურ ენაზე:**

საბაზო პროფესიული კვალიფიკაცია მხატვრულ ქსოვაში /Basic Vocational Qualification in Artistic Knitting (კვალიფიკაციის კოდი 0214)

აღნიშნული კვალიფიკაცია განათლების საერთაშორისო კლასიფიკატორის ISCED-ის მიხედვით განეკუთვნება დეტალურ სფეროს - გამოყენებითი ხელოვნება (ხელნაკეთობა), კოდი 0214, აღმწერი - „შეისწავლის საიუველირო ხელოვნების, კერამიკის, ქსოვის, ხის დამუშავების და ა. შ ტექნიკასა და უნარებს“.

1. **მიზანი:**

პროფესიული საგანმანათლებლო პროგრამის მიზანია უზრუნველყოს როგორც ადგილობრივი, ასევე საერთაშორისო შრომის ბაზრისთვის კონკურენტუნარიანი კადრების მომზადება მხატვრული ქსოვილების მიმართულებით.

1. **დაშვების წინაპირობა:** საბაზო განათლება
2. **დასაქმების შესაძლებლობები:**

**მხატვრული ქსოვილების** საბაზო პროფესიული კვალიფიკაციის მფლობელს შეუძლია დასაქმდეს ნართის მღებავად, ხალიჩის მქსოველად, ფარდაგის მქსოველად, გობელენის მქსოველად, ტრიკოტაჟული ნაწარმის მქსოველად. ასევ როგორც მსხვილ, საშუალო, ისე მცირე საწარმოში, სამხატვრო სალონებში დარგის სპეციალისტად. შეუძლია დააფუძნოს სახელოსნო-სტუდია და იმუშაოს კერძო შეკვეთებზე.

* ეკონომიკური საქმიანობების სახეების ეროვნული კლასიფიკატორის კოდები: 13.1; 13.2; 13.20; 13.20.0; 13.3; 13.30; 13.30.0; 13.9; 13.91; 13.91.0; 13.93; 13.93.0.
* დასაქმების საერთაშორისო კლასიფიკატორის (ISCO) კოდი: 7318.

1. **სტრუქტურა და მოდულები**

**„მხატვრული ქსოვილების“** ჩარჩო დოკუმენტის საფუძველზე შემუშავებული პროფესიული საგანმანათლებლო პროგრამა ,,მხატვრული ქსოვილები’’აერთიანებს საერთო ზოგად სავალდებულო 7 მოდულს ჯამური 18 კრედიტის ოდენობით, საერთო პროფესიულ/დარგობრივ 5 მოდულს ჯამური 20 კრედიტის ოდენობით და მხატვრული ქსოვილების სავალდებულო პროფესიულ/დარგობრივ 6 მოდულს ჯამური 37 კრედიტის ოდენობით.

მხატვრულ ქსოვაში საბაზო პროფესიული კვალიფიკაციის მინიჭებისათვის პირმა უნდა დააგროვოს **75** კრედიტი.

მოდულის, ქართული ენა A2 გავლა სავალდებულოა მხოლოდ იმ პროფესიული სტუდენტებისთვის, რომლებმაც პროფესიულ საგანმანათლებლო პროგრამაზე სწავლის უფლება მოიპოვეს „პროფესიული ტესტირების ჩატარების დებულების დამტკიცების თაობაზე“ საქართველოს განათლებისა და მეცნიერების მინისტრის 2013 წლის 27 სექტემბრის ბრძანება №152/ნ ბრძანებით დამტკიცებული დებულების მე-4 მუხლის მე-2 პუნქტით გათვალისწინებულ რუსულ, აზერბაიჯანულ ან სომხურ ენაზე ტესტირების გზით. აღნიშნული პირებისათვის პროფესიულ საგანმანათლებლო პროგრამაზე სწავლება იწყება ქართული ენის მოდულით.

* პროგრამის მოცულობა ქართულენოვანი სტუდენტებისათვის - **75** კრედიტი
* პროგრამის ხანგრძლივობა ქართულენოვანი სტუდენტებისათვის - **59** კვირა
* პროგრამის მოცულობა არაქათულენოვანი სტუდენტებისთვის - **90** კრედიტი
* პროგრამის ხანგრძლივობა არაქაუთლენოვანი სტუდენტებისთვის - **69** კვირა

|  |  |  |
| --- | --- | --- |
| **ზოგადი მოდულები** | | |
| **№** | **მოდულის დასახელება** | **კრედიტი** |
| 1 | ინფორმაციული წიგნიერება 1 | **3** |
| 2 | ინტერპერსონალური კომუნიკაცია | **3** |
| 3 | მეწარმეობა 1 | **2** |
| 4 | რაოდენობრივი წიგნიერება | **2** |
| 5 | ინგლისური ენა | **4** |
| 6 | სამოქალაქო განათლება | **2** |
| 7 | გარემოს დაცვითი საფუძვლები | **2** |
| **ჯამი** | | **18** |
| **საერთო პროფესიული** | | |
| **№** | **მოდულის დასახელება** | **კრედიტი** |
| 8 | გაცნობითი პრაქტიკა - მხატვრული ქსოვილები | **2** |
| 9 | აკადემიური ხატვისა და ფერწერის საწყისები | **4** |
| 10 | საფეიქრო მასალათმცოდნეობის საწყისები | **2** |
| 11 | საფეიქრო მასალის ღებვა | **4** |
| 12 | ქსოვილის მხატვრული მოხატვა (ბატიკა, შიბორი, დაჩითვა) | **8** |
| **ჯამი** | | **20** |
| **პროფესიული მოდულები** | | |
| **№** | **მოდულის დასახელება** | **კრედიტი** |
| 13 | ფარდაგის ქსოვა 2 | **6** |
| 14 | ხალიჩის ქსოვა 2 | **7** |
| 15 | გობელენის ქსოვა 2 | **7** |
| 16 | ყაისნაღითა და ჩხირებით ქსოვა 2 | **7** |
| 17 | მხატვრული ტრიკოტაჟის ქსოვა 2 | **5** |
| 18 | პრაქტიკული პროექტი - მხატვრული ნაქსოვის შესრულება | **5** |
| **ჯამი** | | **37** |
| **სულ** | | **75** |

1. **მისანიჭებელი კვალიფიკაციის შესაბამი სწავლის შედეგები**

**საბაზო** **პროფესიული კვალიფიკაცის მხატვრული ქსოვის** **მიმართულებით**

კურსდამთავრებულს შეუძლია:

* შექმნას ესკიზი;
* მოქსოვოს ფარდაგი;
* მოქსოვოს ხალიჩა;
* მოქსოვოს გობელენი;
* მოქსოვოს ყაისნაღით;
* მოქსოვოს ჩხირებით;
* მოქსოვოს მხატვრული ტრიკოტაჟის ნაწარმი.

**9. ჩარჩო დოკუმენტის საფუძველზე პროფესიული საგანმანათლებლო პროგრამის შემუშავება**

სსიპ - აკაკი წერეთლის სახელმწიფო უნივერსიტეტს ჩარჩო დოკუმენტის ,,მხატვრული ქსოვილები “

საფუძველზე შემუშავებული აქვს პროფესიული საგანმანათლებლო პროგრამა ,,მხატვრული ქსოვილები“ .

1. სწავლის შედეგების მიღწევის დადასტურება და კრედიტის მინიჭება

კრედიტი მიენიჭება სწავლის შედეგის მიღწევის დადასტურების საფუძველზე. სწავლის შედეგის მიღწევის დადასტურება შესაძლებელია:

ა) წინმსწრები ფორმალური განათლების ფარგლებში მიღწეული სწავლის შედეგების აღიარებით;

ბ) არაფორმალური განათლების გზით მიღწეული სწავლის შედეგების აღიარება საქართველოს კანონმდებლობით დადგენილი წესით;

გ) სწავლის შედეგების დადასტურება შეფასების გზით.

არსებობს განმავითარებელი და განმსაზღვრელი შეფასება.

განმავითარებელი შეფასება შესაძლოა განხორციელდეს როგორც ქულების, ასევე ჩათვლის პრინციპების გამოყენებით.

განმსაზღვრელი შეფასება ითვალისწინებს მხოლოდ ჩათვლის პრინციპებზე დაფუძნებული (კომპეტენციების დადასტურებაზე დაფუძნებული) სისტემის გამოყენებას და უშვებს შემდეგი ორი ტიპის შეფასებას:

ა) სწავლის შედეგი დადასტურდა;

ბ) სწავლის შედეგი ვერ დადასტურდა.

განმსაზღვრელი შეფასებისას უარყოფითი შედეგის მიღების შემთხვევაში პროფესიულ სტუდენტს უფლება აქვს პროგრამის დასრულებამდე მოითხოვოს სწავლის შედეგების მიღწევის დამატებითი შეფასება. შეფასების მეთოდი/მეთოდები რეკომენდაციის სახით მოცემულია მოდულებში.

ჩარჩო დოკუმენტი მოდულების, სწავლის შედეგებისა და თემატიკის კომპონენტებში ითვალისწინებს რვა საკვანძო კომპეტენციის განვითარებას *(მშობლიურ ენაზე კომუნიკაცია; უცხო ენაზე კომუნიკაცია; მათემატიკური კომპეტენცია; ციფრული კომპეტენცია; დამოუკიდებლად სწავლის უნარი; პიროვნებათშორისი, კულტურათაშორისი, სოციალური და მოქალაქეობრივი კომპეტენციები; მეწარმეობა და კულტურული გამომხატველობა*), რომლებიც მნიშვნელოვანია პროფესიონალი და კონკურენტუნარიანი კადრის აღზრდისთვის. რვა საკვანძო კომპეტენციიდან ერთ-ერთი - მშობლიური/პროფესიული საგანმანათლებლო პროგრამის სწავლების ძირითადი ენის განვითარების მიზნით, თითოეული პროფესიული განათლების მასწავლებლის მიერ სწავლება-სწავლის პროცესში უნდა შეფასდეს ზეპირი და წერილობითი კომუნიკაციის უნარი, კერძოდ, მართლწერისა და მართლმეტყველების წესების დაცვა შემდეგი კომპეტენციების ფარგლების გათვალისწინებით:

**მართლმეტყველება**

* საუბრის/პრეზენტაციის დროის ლიმიტის დაცვა;
* სათანადო პროფესიული ლექსიკის გამოყენება;
* მოსაზრების ჩამოყალიბება გასაგებად, ნათლად და თანამიმდევრულად;
* ადეკვატური მაგალითებისა და არგუმენტების მოყვანა;
* ზეპირი მსჯელობისთვის დამახასიათებელი არავერბალური  საშუალებების ადეკვატურად გამოყენება

(მაგ., ჟესტიკულაცია, ინტერვალი საუბარში, ხმის ტემბრის ცვალებადობა).

**მართლწერა**

* საკავშირებელი სიტყვების სწორად გამოყენება;
* ძირითადი  სასვენი ნიშნების (წერტილი,  კითხვისა და ძახილის ნიშნები) სწორად გამოყენება;
* პროფესიული ლექსიკის სათანადოდ გამოყენება;
* წერისას ტიპობრივი სტილისტური ხარვეზების აღმოფხვრა;
* არ უნდა იქნეს გამოყენებული ენისთვის არაბუნებრივი შესიტყვებები და ლექსიკა - ბარბარიზმები,

ჟარგონები;

* ფორმაციის გადმოცემა  თანამიმდევრულად, გასაგებად, შესასრულებელი აქტივობის შესაბამისად.

1. **პროფესიული კვალიფიკაციის მინიჭება**

პროფესიული კვალიფიკაციის მინიჭება სსიპ -აკაკი წერეთლის სახელმწიფო უნივერსიტეტის პრეროგატივაა.

საბაზო პროფესიული კვალიფიკაციის მოსაპოვებლად პროფესიულმა სტუდენტმა უნდა დააგროვოს პროფესიულ საგანმანათლებლო პროგრამაში განსაზღვრული მოდულებით გათვალისწინებული კრედიტები - არანაკლებ 75 კრედიტისა.

**12. სპეციალური საგანმანათლებლო საჭიროების (სსსმ) და შეზღუდული შესაძლებლობების მქონე (შშმ)**

**პროფესიული სტუდენტების სწავლებისათვის**

შეზღუდული შესაძლებლობისა და სპეციალური საგანმანათლებლო საჭიროების მქონე პირთა პროფესიულ საგანმანათლებლო პროგრამაში ჩართულობის უზრუნველყოფის მიზნით ასეთი პირები მოდულებზე დაიშვებიან მოდულის წინაპირობის/წინაპირობების დაძლევის გარეშე.

პროფესიული საგანმანათლებლო პროგრამით განსაზღვრული კრედიტები პირს ენიჭება მხოლოდ შესაბამისი სწავლის შედეგების დადასტურების შემთხვევაში, ხოლო კვალიფიკაცია მე - 11 პუნქტით გათვალისწინებული წესით.

დანართი 1. - სასწავლო გეგმა.

დანართი 2. - სასწავლო გარემო და მატერიალური რესურსი.

დანართი 3. - განმახორციელებელი პირები (პროფესიული განათლების მასწავლებლები).

დანართი 4. - პროგრამის შემადგენელი მოდულები, მათ შორის ქართული ენის მოდული.